**ΤΕΚΜΗΡΙΩΣΗ ΜΟΝΑΔΙΑΙΟΥ ΚΟΣΤΟΥΣ ΚΑΤΑΡΤΙΣΗΣ, ΣΥΜΒΟΥΛΕΥΤΙΚΗΣ, ΠΙΣΤΟΠΟΙΗΣΗΣ ΚΑΙ ΔΙΑΧΕΙΡΙΣΗΣ.**

**ΕΙΣΑΓΩΓΗ**

Η παρούσα τεκμηρίωση του μοναδιαίου κόστους κατάρτισης, συμβουλευτικής , πιστοποίησης και των εξόδων διαχείρισης για τις δράσεις αυτές εκπονήθηκε προκειμένου να αξιολογείται η ρεαλιστικότητα του προϋπολογισμού των αντίστοιχων δράσεων ΕΚΤ στο πλαίσιο του Περιφερειακού Επιχειρησιακού Προγράμματος Περιφέρειας Κεντρικής Μακεδονίας 2014-2020 και να εκτιμάται η αντιστάθμιση στις περιπτώσεις δράσεων ΥΓΟΣ.

Η τεκμηρίωση καταλήγει σε μοναδιαίο κόστος ανά δράση. Το κόστος αυτό θα αποτελεί το ανώτατο αποδεκτό για τον υπολογισμό του προϋπολογισμού των αντίστοιχων δράσεων που θα ενταχθούν στο Ε.Π. Κεντρικής Μακεδονίας την περίοδο 2014-2020. Το μοναδιαίο κόστος θα είναι το ίδιο για όλους τους πιθανούς τρόπους υλοποίησης των δράσεων αυτών (διαγωνισμός, αυτεπιστασία κλπ.) και επίσης αποτελεί την μέγιστη αποδεκτή αντιστάθμιση για τις περιπτώσεις δράσεων που χαρακτηρίζονται ΥΓΟΣ.

**ΠΗΓΕΣ-ΑΝΑΦΟΡΕΣ**

Η τεκμηρίωση του μοναδιαίου κόστους βασίστηκε:

α) στην «Εμπειρογνωμοσύνη εκτίμησης του εύλογου εύρους μοναδιαίου κόστους έργων βασικών κατηγοριών δράσεων κατάρτισης ανέργων – ένταξής τους στην αγορά εργασίας “Εξειδικευμένες Υπηρεσίες Τεχνικής Υποστήριξης της ΕΥΕ”» που εκπονήθηκε το Νοέμβριο 2015 για λογαριασμό του Υπουργείο Εργασίας, Κοινωνικής Ασφάλισης & Κοινωνικής Αλληλεγγύης Γενική Γραμματεία Διαχείρισης Κοινοτικών και Άλλων Πόρων, Ειδική Υπηρεσία Εφαρμογής Συγχρηματοδοτούμενων Ενεργειών, με τις αναγκαίες προσαρμογές για τα δεδομένα της Περιφέρειας Κεντρικής Μακεδονίας την παρούσα χρονική περίοδο,

β) στην καταγραφή του κόστους των αντίστοιχων δράσεων όπως αποτυπώθηκε σε συγχρηματοδοτούμενα προγράμματα της περιόδου 2007-2013 και 2014-2020,

και

γ) στην ανάλυση των στοιχείων των δράσεων ΤΟΠΣΑ που υλοποιήθηκαν στην Περιφέρεια Κεντρικής Μακεδονίας την περίοδο 2007-2013 και για τις οποίες υπήρχε διαθέσιμο υλικό ανάλυσης του κόστους των επιμέρους δράσεων.

Με βάση την ανάλυση αυτή προκύπτουν τα εξής:

**ΚΟΣΤΟΣ ΚΑΤΑΡΤΙΣΗΣ**

Το κόστος κατάρτισης απαρτίζεται από το κόστος του παρόχου κατάρτισης και το κόστος του επιδόματος των καταρτιζομένων.

Το κόστος του παρόχου κατάρτισης υπολογίζεται και αναλύεται τόσο με βάση τη μέθοδο υπολογισμού της μελέτης με τίτλο «Εμπειρογνωμοσύνη εκτίμησης του εύλογου εύρους μοναδιαίου κόστους έργων βασικών κατηγοριών δράσεων κατάρτισης ανέργων – ένταξής τους στην αγορά εργασίας “Εξειδικευμένες Υπηρεσίες Τεχνικής Υποστήριξης της ΕΥΕ”» προσαρμοσμένη στα δεδομένα της Περιφέρειας Κεντρικής Μακεδονίας την παρούσα χρονική περίοδο, όσο και με βάση την καταγραφή του κόστους των αντίστοιχων δράσεων όπως αποτυπώθηκε σε συγχρηματοδοτούμενα προγράμματα της περιόδου 2007-2013 και 2014-2020.

Με βάση τη μελέτη «Εμπειρογνωμοσύνη εκτίμησης του εύλογου εύρους μοναδιαίου κόστους έργων βασικών κατηγοριών δράσεων κατάρτισης ανέργων – ένταξής τους στην αγορά εργασίας “Εξειδικευμένες Υπηρεσίες Τεχνικής Υποστήριξης της ΕΥΕ”», με τις αναγκαίες προσαρμογές για τα δεδομένα της Περιφέρειας Κεντρικής Μακεδονίας την παρούσα χρονική περίοδο (οι διαφοροποιήσεις αφορούν την αμοιβή των εκπαιδευτών και του υπεύθυνου εποπτείας, τις μετακινήσεις των συμμετεχόντων, το ενοίκιο της αίθουσας και ) προκύπτουν τα αποτελέσματα που παρατίθενται στους πίνακες που ακολουθούν, ανάλογα με τις ώρες κατάρτισης (ο αριθμός των ωφελουμένων παραμένει σε όλα τα παραδείγματα ο ίδιος).

**ΠΙΝΑΚΑΣ 1: ΥΠΟΛΟΓΙΣΜΟΣ ΑΜΟΙΒΗΣ ΠΑΡΟΧΟΥ ΓΙΑ ΠΡΟΓΡΑΜΜΑ ΘΕΩΡΗΤΙΚΗΣ ΚΑΤΑΡΤΙΣΗΣ 250 ΩΡΩΝ (ΚΟΣΤΟΣ/ΩΡΑ/ΚΑΤΑΡΤΙΖΟΜΕΝΟ)**



**ΠΙΝΑΚΑΣ 2: ΥΠΟΛΟΓΙΣΜΟΣ ΑΜΟΙΒΗΣ ΠΑΡΟΧΟΥ ΓΙΑ ΠΡΟΓΡΑΜΜΑ ΘΕΩΡΗΤΙΚΗΣ ΚΑΤΑΡΤΙΣΗΣ 200 ΩΡΩΝ (ΚΟΣΤΟΣ/ΩΡΑ/ΚΑΤΑΡΤΙΖΟΜΕΝΟ)**



**ΠΙΝΑΚΑΣ 3: ΥΠΟΛΟΓΙΣΜΟΣ ΑΜΟΙΒΗΣ ΠΑΡΟΧΟΥ ΓΙΑ ΠΡΟΓΡΑΜΜΑ ΘΕΩΡΗΤΙΚΗΣ ΚΑΤΑΡΤΙΣΗΣ 120 ΩΡΩΝ (ΚΟΣΤΟΣ/ΩΡΑ/ΚΑΤΑΡΤΙΖΟΜΕΝΟ)**



**ΠΙΝΑΚΑΣ 4: ΥΠΟΛΟΓΙΣΜΟΣ ΑΜΟΙΒΗΣ ΠΑΡΟΧΟΥ ΓΙΑ ΠΡΟΓΡΑΜΜΑ ΠΡΑΚΤΙΚΗΣ ΚΑΤΑΡΤΙΣΗΣ 80 ΩΡΩΝ (ΚΟΣΤΟΣ/ΩΡΑ/ΚΑΤΑΡΤΙΖΟΜΕΝΟ)**



**ΠΙΝΑΚΑΣ 5: ΥΠΟΛΟΓΙΣΜΟΣ ΑΜΟΙΒΗΣ ΠΑΡΟΧΟΥ ΓΙΑ ΠΡΟΓΡΑΜΜΑ ΠΡΑΚΤΙΚΗΣ ΚΑΤΑΡΤΙΣΗΣ 120 ΩΡΩΝ (ΚΟΣΤΟΣ/ΩΡΑ/ΚΑΤΑΡΤΙΖΟΜΕΝΟ)**



Επιπρόσθετα από την έρευνα των ιστορικών στοιχείων της Προγραμματικής Περιόδου 2007-2013, αλλά και της τρέχουσας 2014-2020, σχετικά με τις αμοιβές παρόχων, προκύπτουν τα αποτελέσματα που παρατίθενται στον πίνακα που ακολουθεί.

**ΠΙΝΑΚΑΣ 6: ΑΜΟΙΒΕΣ ΠΑΡΟΧΩΝ (ΘΕΩΡΙΑ & ΠΡΑΚΤΙΚΗ) ΣΕ ΣΥΓΧΡΗΜΑΤΟΔΟΤΟΥΜΕΝΑ ΠΡΟΓΡΑΜΜΑΤΑ ΑΝΕΡΓΩΝ & ΕΡΓΑΖΟΜΕΝΩΝ**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΟΔΟΣ** | **ΕΡΓΑ** | **ΑΜΟΙΒΕΣ ΠΑΡΟΧΩΝ (€)** | |
| **ΘΕΩΡΙΑ** | **ΠΡΑΚΤΙΚΗ** |
| 1 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ | 7,00-13,15 | 7,00-13,15 |
| 2 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΕΚΟ | 13,00 | 13,00 |
| 3 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΕΚΟ - ΑΜΕΑ | 19,00 | 19,00 |
| 4 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΤΟΠΕΚΟ | 7,00 | 6,0ο |
| 5 | 2007-2013 | ΠΕΠ ΤΟΠΣΑ | 7,00 | 6,00 |
| 6 | 2007-2013 | ΕΘΝΙΚΟ ΑΠΟΘΕΜΑΤΙΚΟ ΑΠΡΟΒΛΕΠΤΩΝ | 8,00 | 3,00 |
| 7 | 2007-2013 | ΠΡΟΓΡΑΜΜΑΤΑ ΔΙΑΡΘΡΩΤΙΚΗΣ ΠΡΟΣΑΡΜΟΓΗΣ | 8,00 | 3,00 |
| 8 | 2007-2013 | ΥΠΟΥΡΓΕΙΟ ΤΟΥΡΙΣΜΟΥ | 7,00 | 7,00 |
| 9 | 2014-2020 | VOUCHER 29 - 64 | 6,00 | 225,00 |
| 10 | 2014-2020 | VOUCHER 25- 29 | 7,00 | 520,00 |
| 11 | 2014-2020 | VOUCNER 18 - 24 | 7,00 | 420,00-510,00 |
| 12 | 2014-2020 | ΕΜΠΡΟΣΘΟΒΑΡΗ ΚΛΑΔΙΚΑ | 7,50 | - |
| 13 | 2014-2020 | ΠΡΟΓΡΑΜΜΑΤΑ EGF | 8,00 | 8,00 |
| 14 | 2014-2020 | ΕΠΑΝΕΚ ΚΛΑΔΙΚΑ | 7,00 | 7,00 |
| 15 | 2016 | ΠΡΟΓΡΑΜΜΑΤΑ ΠΑΕΚ ΟΑΕΔ | 6,00 | - |
|  | | | | |
| **ΠΑΡΑΤΗΡΗΣΕΙΣ** | | | | |
| 1. Τα έργα με Α/Α 6, 7, 8, 14 & 15 αφορούν εργαζομένους, τα υπόλοιπα αναφέρονται σε ανέργους. 2. Στα έργα του ΕΠΑΝΑΔ της περιόδου 2007-2013 η υψηλή αμοιβή/ανθρωποώρα κατάρτισης έως και 13,15 € αφορούσε περιπτώσεις προγραμμάτων πχ ΠΡΑΣΙΝΑ ΕΠΑΓΓΕΛΜΑΤΑ ΚΑΙ ΤΟΥΡΙΣΜΟΣ στα οποία υπήρχε ρήτρα υποχρεωτικής απασχόλησης, μέχρι και το 30% των ωφελουμένων κάθε τμήματος, για τρεις μήνες στις επιχειρήσεις στις οποίες υλοποιούνταν η πρακτική άσκηση. 3. Στο ειδικό έργο για τις ΕΚΟ & τις ομάδες ΑΜΕΑ, φυλακισμένων — αποφυλακισμένων, πρώην χρηστών και οροθετικών, του ΕΠΑΝΑΔ την περίοδο 2007-2013 υπήρχε ρήτρα υποχρεωτικής απασχόλησης του 15% των ωφελουμένων κάθε τμήματος, για τρεις μήνες στις επιχειρήσεις στις οποίες υλοποιούνταν η πρακτική άσκηση. 4. Σε όλα τα προγράμματα ανέργων της περιόδου 2007-2013 στα οποία συμμετείχαν άτομα των Ευπαθών Κοινωνικών Ομάδων το ωριαίο κόστος προσαυξάνονταν μέχρι και δυο ευρώ. 5. Στα προγράμματα VΟUCHER της περιόδου 2014-2020 οι αμοιβές της πρακτικής αναφέρονται σε εφάπαξ αμοιβή ανά ωφελούμενο. 6. Στα Εμπροσθοβαρή Κλαδικά στην αμοιβή των 7,50 € συμπεριλαμβάνεται και το κόστος της πιστοποίησης. | | | | |

Όσον αφορά τα επιδόματα των καταρτιζομένων από την έρευνα των ιστορικών στοιχείων της Προγραμματικής Περιόδου 2007-2013, αλλά και της τρέχουσας 2014-2020, σχετικά με τις αμοιβές παρόχων, προκύπτουν τα αποτελέσματα που παρατίθενται στους πίνακες που ακολουθούν:

**ΠΙΝΑΚΑΣ 7: ΕΚΠΑΙΔΕΥΤΙΚΑ ΕΠΙΔΟΜΑΤΑ ΑΝΕΡΓΩΝ (ΘΕΩΡΙΑ & ΠΡΑΚΤΙΚΗ)**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΟΔΟΣ** | **ΕΡΓΑ** | **ΕΚΠΑΙΔΕΥΤΙΚΑ ΕΠΙΔΟΜΑΤΑ (€)** | |
| **ΘΕΩΡΙΑ** | **ΠΡΑΚΤΙΚΗ** |
| 1 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ | 2,00-4,85 | 4,00-4,85 |
| 2 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΕΚΟ | 5,00-6,00 | 5,00-6,00 |
| 3 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΤΟΠΕΚΟ | 6,00 | 6,00 |
| 4 | 2007-2013 | ΠΕΠ ΤΟΠΣΑ | 5,00 | 5,00 |
| 5 | 2007-2013 | ΕΘΝΙΚΟ ΑΠΟΘΕΜΑΤΙΚΟ ΑΠΡΟΒΛΕΠΤΩΝ | 5,00 | 5,00 |
| 6 | 2007-2013 | VOUCHER | 6,00 | 4,00-4,60 |
| 7 | 2014-2020 | ΕΜΠΡΟΣΘΟΒΑΡΗ ΚΛΑΔΙΚΑ | 5,00 | 3,00 |
| 8 | 2014-2020 | ΠΡΟΓΡΑΜΜΑΤΑ EGF | 6,00 | 6,00 |
| 9 | 2014-2020 | VOUCHER | 5,00 | 4,00 |
|  | | | | |
| **ΠΑΡΑΤΗΡΗΣΕΙΣ** | | | | |
| 1. Στα έργα του ΕΠΑΝΑΔ της περιόδου 2007-2013 το χαμηλό εκπαιδευτικό επίδομα των 2 € αναφέρεται σε ειδικές περιπτώσεις προγραμμάτων όπως προγράμματα τηλεκατάρτισης κλπ. Οι βασικές τιμές διαμορφώνονταν από τα 4,00 – 4,85 €. 2. Στο ειδικό έργο για τις ΕΚΟ, του ΕΠΑΝΑΔ την περίοδο 2007-2013 το επίδομα για τις Ευπαθείς Κοινωνικές Ομάδες διαμορφώθηκε στα 5,00 € για τη θεωρία και την πρακτική. Αντίστοιχα για τις ομάδες των ΑΜΕΑ, φυλακισμένων – αποφυλακισμένων, πρώην χρηστών και οροθετικών στα 6,00 για τη θεωρία και την πρακτική. 3. Σε όλα τα προγράμματα της περιόδου 2007-2013 στα οποία συμμετείχαν άτομα των Ευπαθών Κοινωνικών Ομάδων το εκπαιδευτικό επίδομα ήταν αυξημένο κατά ένα περίπου €. 4. Στα προγράμματα ΤΟΠΕΚΟ & ΤΟΠΣΑ προφανώς το επίδομα διαμορφώθηκε στα 6,00 € λόγω του ότι σε αυτά συμμετείχαν άτομα των Ευπαθών Κοινωνικών Ομάδων. | | | | |

**ΠΙΝΑΚΑΣ 8: ΕΚΠΑΙΔΕΥΤΙΚΑ ΕΠΙΔΟΜΑΤΑ ΕΡΓΑΖΟΜΕΝΩΝ (ΘΕΩΡΙΑ & ΠΡΑΚΤΙΚΗ)**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΟΔΟΣ** | **ΕΡΓΑ** | **ΕΚΠΑΙΔΕΥΤΙΚΑ ΕΠΙΔΟΜΑΤΑ (€)** | |
| **ΘΕΩΡΙΑ** | **ΠΡΑΚΤΙΚΗ** |
| 1 | 2007-2013 | ΥΠΟΥΡΓΕΙΟ ΤΟΥΡΙΣΜΟΥ | 6,00 | 6,00 |
| 2 | 2007-2013 | VOUCHER ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ -ΤΕΕ | 5,00 | 5,00 |
| 3 | 2007-2013 | ΔΙΑΡΘΡΩΤΙΚΗ ΠΡΟΣΑΡΜΟΓΗ | 5,00 | 5,00 |
| 4 | 2014-2020 | ΠΡΟΣΚΛΗΣΗ 024 ΕΠΑΝΕΚ | 5,00 | 5,00 |
| 5 | 2016 | ΠΡΟΓΡΑΜΜΑΤΑ ΛΑΕΚ | 5,00 | 5,00 |
|  | | | | |
| **ΠΑΡΑΤΗΡΗΣΕΙΣ** | | | | |
| 1. Για όλα τα προγράμματα εργαζομένων τα επιδόματα αποδίδονται, άμεσα σε αυτούς μόνο στην περίπτωση κατά την οποία το πρόγραμμα διεξάγεται εκτός ωραρίου εργασίας. 2. Στην περίπτωση του επιδόματος της πρακτικής αυτή θα πρέπει να διεξάγεται σε διαφορετική επιχείρηση από εκείνη που εργάζεται ο ωφελούμενος. | | | | |

**ΣΥΜΠΕΡΑΣΜΑΤΙΚΑ:**

**Με βάση τα παραπάνω στοιχεία και προκειμένου να καλυφθεί το κόστος των δράσεων με διαφορετικές παραμέτρους εκπαιδευτικού επιπέδου, ειδικοτήτων, διάρκειας και χαρακτηριστικών ωφελουμένων, το κόστος θεωρητικής κατάρτισης (χωρίς το εκπαιδευτικό επίδομα) είναι έως 7 €, της πρακτικής άσκησης (χωρίς το εκπαιδευτικό επίδομα) είναι έως 4,5 € και σε ειδικές περιπτώσεις δράσεων που προβλέπουν υποχρεωτική απασχόληση τμήματος των ωφελούμενων έως 6 €. Το εκπαιδευτικό επίδομα θεωρητικής και πρακτικής κατάρτισης για τους ωφελούμενους ορίζεται σε ανώτατο επίπεδο έως 5 € (συμπεριλαμβανομένων των ασφαλιστικών εισφορών). Τα ποσά αυτά δύναται να αυξηθούν, κατόπιν αιτιολόγησης, για τις δράσεις που οι ωφελούμενοι ανήκουν στις ευάλωτες και ειδικές ομάδες.**

**ΚΟΣΤΟΣ ΣΥΜΒΟΥΛΕΥΤΙΚΗΣ**

Το κόστος του παρόχου κατάρτισης υπολογίζεται και αναλύεται με βάση: α) τη μέθοδο υπολογισμού της μελέτης με τίτλο «Εμπειρογνωμοσύνη εκτίμησης του εύλογου εύρους μοναδιαίου κόστους έργων βασικών κατηγοριών δράσεων κατάρτισης ανέργων – ένταξής τους στην αγορά εργασίας “Εξειδικευμένες Υπηρεσίες Τεχνικής Υποστήριξης της ΕΥΕ”», β) την καταγραφή του κόστους των αντίστοιχων δράσεων όπως αποτυπώθηκε σε συγχρηματοδοτούμενα προγράμματα της περιόδου 2007-2013 και 2014-2020 και γ) την ανάλυση του κόστους της συμβουλευτικής στα ΤΟΠΣΑ της Περιφέρειας Κεντρικής Μακεδονίας.

Με βάση τη μελέτη «Εμπειρογνωμοσύνη εκτίμησης του εύλογου εύρους μοναδιαίου κόστους έργων βασικών κατηγοριών δράσεων κατάρτισης ανέργων – ένταξής τους στην αγορά εργασίας “Εξειδικευμένες Υπηρεσίες Τεχνικής Υποστήριξης της ΕΥΕ”», *«….τα μοναδιαία κόστη υπολογίστηκαν στην εξής βάση: Για την ατομική συμβουλευτική, υπολογίστηκε το ύψος της αμοιβής ενός συμβούλου για μια ωριαία συνεδρία, συν ένα μικρό κόστος για τον φορέα που φιλοξενεί τη διεξαγωγή της. Ως αποδεικτικό προφίλ του εκάστοτε συμβούλου, θεωρήθηκε ότι ο σύμβουλος έχει ολοκληρώσει σχετικές σπουδές, είτε αν πρόκειται για συμβουλευτική επαγγελμάτων ή επιχειρηματικότητας, να υφίστανται σημαντική και σχετική επαγγελματική εμπειρία*

*Λαμβάνοντας υπόψη και τις αμοιβές που πληρώνει η «αγορά», τα σχετικά μοναδιαία κόστη, έχουν ως εξής:*

***Μοναδιαίο κόστος ατομικής συνεδρίας = 35 €.***

***Μοναδιαίο κόστος ομαδικής συνεδρίας (τεσσάρων ατόμων) = 60 €.*** *Τα 60 € της ομαδικής συνεδρίας προκύπτουν από το γεγονός, ότι κατά κανόνα η ομαδική συνεδρία προϋποθέτει και κόστος προετοιμασίας, διανομή ενημερωτικού υλικού, τη χρήση μιας μεγαλύτερης αίθουσας, κλπ.»*

Με βάση την ανάλυση του κόστους της συμβουλευτικής στα ΤΟΠΣΑ της Περιφέρειας Κεντρικής Μακεδονίας προέκυψαν οι παρακάτω πίνακες:

**ΠΙΝΑΚΑΣ 9: ΣΥΜΒΟΥΛΕΥΤΙΚΗ ΔΙΑΓΝΩΣΗ ΑΝΑΓΚΩΝ – ΤΟΠΣΑ 2007-2013**



**ΠΙΝΑΚΑΣ 10: ΕΞΕΙΔΙΚΕΥΜΕΝΗ ΣΥΜΒΟΥΛΕΥΤΙΚΗ– ΤΟΠΣΑ 2007-2013**



**ΠΙΝΑΚΑΣ 11: ΕΠΑΓΓΕΛΜΑΤΙΚΗ ΣΥΜΒΟΥΛΕΥΤΙΚΗ– ΤΟΠΣΑ 2007-2013**



**ΠΙΝΑΚΑΣ 12: ΣΥΜΒΟΥΛΕΥΤΙΚΗ ΕΠΙΧΕΙΡΗΜΑΤΙΚΟΤΗΤΑΣ– ΤΟΠΣΑ 2007-2013**



Όσον αφορά το κόστος της συμβουλευτικής από την έρευνα των ιστορικών στοιχείων της Προγραμματικής Περιόδου 2007-2013, αλλά και της τρέχουσας 2014-2020 προκύπτουν τα αποτελέσματα που παρατίθενται στον πίνακα που ακολουθεί.

**ΠΙΝΑΚΑΣ 13: ΑΜΟΙΒΕΣ ΠΑΡΟΧΩΝ ΣΥΜΒΟΥΛΕΥΤΙΚΗΣ**

|  |  |  |  |
| --- | --- | --- | --- |
| **Α/Α** | **ΠΕΡΙΟΔΟΣ** | **ΕΡΓΑ** | **ΑΜΟΙΒΗ ΠΑΡΟΧΟΥ ΑΝΑ  ΩΡΑ ΣΥΜΒΟΥΛΕΥΤΙΚΗΣ ΑΝΑ ΩΦΕΛΟΥΜΕΝΟ  (€)** |
| 1 | 2007-2013 | ΠΡΟΓΡΑΜΜΑΤΑ ΔΙΑΡΘΡΩΤΙΚΗΣ ΠΡΟΣΑΡΜΟΓΗΣ | 150 |
| 2 | 2007-2013 | ΕΘΝΙΚΟ ΑΠΟΘΕΜΑΤΙΚΟ ΑΠΡΟΒΠΕΠΤΩΝ | 150 |
| 3 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΤΟΠΕΚΟ | 150 |
| 4 | 2014-2020 | ΠΡΟΓΡΑΜΜΑΤΑ EGF | 82 |
| 5 | 2014-2020 | VOUCNER 29 - 64 | 30 |
|  | | | |
| **ΠΑΡΑΤΗΡΗΣΕΙΣ** | | | |
| 1. Στο κόστος των Συνεδριών στα προγράμματα ΤΟΠΕΚΟ συμπεριλαμβάνονταν το σύνολο των δαπανών για την οργάνωση, την αμοιβή του Συμβούλου, την εκπόνηση ανάλογου αριθμού Business Plans, το κόστος παραγωγής εξειδικευμένων εργαλείων η/και  συστημάτων Συμβουλευτικής, τα έξοδα μετακίνησης των ωφελούμενων, το κόστος ενοικίασης χώρων και λειτουργικά έξοδα του φορέα υλοποίησης. 2. Στο κόστος ανά συνεδρία στα προγράμματα του EGF περιλαμβάνονται και το κόστος της οργάνωσης των υπηρεσιών της Συμβουλευτικής, οι αμοιβές των Συμβούλων και η αποζημίωση των ωφελουμένων για δαπάνες μετακίνησης. 3. Στα προγράμματα VOUCHΕR 29 — 64 προβλέπονται 2 συνεδρίες συμβουλευτικής. A. Για  την επιλογή του εκπαιδευτικού αντικειμένου πρακτικής άσκησης B. Προετοιμασία μια την πρακτική άσκηση και την αγορά εργασίας. 4. Σε πολλές περιπτώσεις οι δικαιούχοι υπολογίζουν στο κόστος ανά συνεδρία και την εκπόνηση ειδικών εργαλείων Συμβουλευτικής, το οποίο επί μέρους κόστος στην περίπτωση της ανάθεσης του έργου σε ανάδοχο εκπονούν με αυτεπιστασία. | | | |

**ΣΥΜΠΕΡΑΣΜΑΤΙΚΑ:**

**Με βάση τα παραπάνω στοιχεία και προκειμένου να καλυφθεί το κόστος όλων των ειδών της συμβουλευτικής ως ανώτατο μοναδιαίο κόστος ατομικής συνεδρίας ορίζεται: έως 35 € και ως μοναδιαίο κόστος ομαδικής συνεδρίας (τεσσάρων ατόμων) ορίζεται: 60 €.**

**ΚΟΣΤΟΣ ΠΙΣΤΟΠΟΙΗΣΗΣ**

Το κόστος του παρόχου πιστοποίησης υπολογίζεται και αναλύεται με βάση: α) τη μέθοδο υπολογισμού της μελέτης με τίτλο «Εμπειρογνωμοσύνη εκτίμησης του εύλογου εύρους μοναδιαίου κόστους έργων βασικών κατηγοριών δράσεων κατάρτισης ανέργων – ένταξής τους στην αγορά εργασίας “Εξειδικευμένες Υπηρεσίες Τεχνικής Υποστήριξης της ΕΥΕ”» και β) την καταγραφή του κόστους των αντίστοιχων δράσεων όπως αποτυπώθηκε σε συγχρηματοδοτούμενα προγράμματα της περιόδου 2007-2013 και 2014-2020.

Με βάση τη μελέτη «Εμπειρογνωμοσύνη εκτίμησης του εύλογου εύρους μοναδιαίου κόστους έργων βασικών κατηγοριών δράσεων κατάρτισης ανέργων – ένταξής τους στην αγορά εργασίας “Εξειδικευμένες Υπηρεσίες Τεχνικής Υποστήριξης της ΕΥΕ”» ισχύουν τα εξής:

*«Κατά την προγραμματική περίοδο 2007-2013, δύο μόνο περιπτώσεις επιδοτούμενης πιστοποίησης προγραμμάτων κατάρτισης έχουν προκύψει. Στην πιο χαρακτηριστική από αυτές, το Υπουργείο Εργασίας δικαιολογούσε έως 120,00 ΕΥΡΩ ανά ωφελούμενο για την πιστοποίηση βασικών δεξιοτήτων ΤΠΕ, τις οποίες δεξιότητες οι εξεταζόμενοι είχαν αποκτήσει παρακολουθώντας ενα σχετικό πρόγραμμα συνεχιζόμενης κατάρτισης.*

*Από τη συνεργασία του μελετητή με αρμόδια στελέχη του Υπουργείου Εργασίας, προέκυψε ότι οι φορείς που αναλάμβαναν την εξέταση και πιστοποίηση των καταρτισθέντων ανέργων, χρέωναν την παροχή των υπηρεσιών τους έναντι των ΚΕΚ που είχαν αναλάβει την πληρωμή τους, αρκετά διαφορετικά ποσά. Ένα μεγάλο ποσοστό χρέωνε τα αναφερθέντα 120,00 ΕΥΡΩ, αλλά αναφέρθηκαν και περιπτώσεις των 100,00 ΕΥΡΩ ή και με ακόμη χαμηλότερα ποσά.*

*Άλλο χαρακτηριστικό παράδειγμα παρεμφερών πιστοποιήσεων του ιδιωτικού τομέα, αποτελούν οι εξετάσεις πιστοποίησης της αγγλικής (και όχι μόνο) γλώσσας. Εδώ το μοναδιαίο κόστος των πιστοποιήσεων κυμαίνεται, ανάλογα με το επίπεδο των πιστοποιούμενων γνώσεων και ανάλογα με τον φορέα που πιστοποιεί (π.χ. Michigan, Cambridge) από 100,00 έως 180,00 ΕΥΡΩ.*

*Ο κύριος δημόσιος φορέας με αρμοδιότητα τις πιστοποιήσεις προσόντων, ο ΕΟΠΠΕΠ, πραγματοποιεί ήδη πιστοποιήσεις, και θα μπορούσε μελλοντικά να επεκτείνει την δραστηριότητα αυτή και σε πολλές άλλες περιπτώσεις. Από την προσωπική επαφή του μελετητή με την διευθύντρια θεμάτων πιστοποίησης του ΕΟΠΠΕΠ, προέκυψαν τα εξής:΅*

*Ο ΕΟΠΠΕΠ πραγματοποιεί με ίδια μέσα πιστοποιήσεις, όπως επίσης και τις αναθέτει σε άλλους φορείς που έχουν την κατάλληλη τεχνογνωσία και πληρούν μια σειρά άλλες προϋποθέσεις.*

*Ο ΕΟΠΠΕΠ πιστοποιεί π.χ. εκπαιδευτές κατάρτισης ενηλίκων, και χρεώνει κάθε συμμετέχοντα με 120,00 ΕΥΡΩ .*

*Σε μια άλλη περίπτωση, ο ΕΟΠΠΕΠ σε συνεργασία με το Υπουργείο προστασίας του πολίτη, ανέθεσαν στο ΚΕΜΕΑ την πιστοποίηση της κατάρτισης επαγγελμάτων security έναντι 150,00 ΕΥΡΩ. Από το ποσό αυτό, ένα μέρος εισπράττει ο ΕΟΠΠΕΠ. Τα 150,00 ΕΥΡΩ προέκυψαν μετά από λεπτομερή κοστολόγηση και των δύο φορέων, όμως αυτή δεν μπορεί να χαρακτηριστεί αντιπροσωπευτική για φορείς εκτός του δημοσίου τομέα.*

*Άλλο παράδειγμα πιστοποίησης κατάρτισης είναι οι πιστοποιήσεις που δίνουν τα ΙΕΚ για την απόκτηση του πτυχίου. Οι εξεταζόμενοι πληρώνουν 100,00 ΕΥΡΩ ( 50 ΕΥΡΩ για την εξέταση θεωρίας, και 50 ΕΥΡΩ για την πρακτική εξέταση).*

*Για να γίνει κατανοητό, ότι οι πιστοποιήσεις μπορούν να διαφέρουν σημαντικά, ανάλογα με την κάθε περίπτωση, αναφέρεται ότι για την πιστοποίηση της επάρκειας οδηγών τροχοφόρων, απαιτούνται 250,00 ΕΥΡΩ (50,0 για κάθε μία από συνολικά πέντε κατηγορίες τροχοφόρων).*

*Με βάση τα ανωτέρω, και όσον αφορά το μοναδιαίο κόστος που ενδιαφέρει στην παρούσα εμπειρογνωμοσύνη, μπορεί να διατυπωθεί η εξής εκτίμηση:*

***Εκτιμώμενο μέσο Μοναδιαίο Κόστος πιστοποίησης κατάρτισης: 100,00 έως 150,00 ΕΥΡΩ ανάλογα με την περίπτωση».***

Με βάση την καταγραφή του κόστους των αντίστοιχων δράσεων όπως αποτυπώθηκε σε συγχρηματοδοτούμενα προγράμματα της περιόδου 2007-2013 και 2014-2020 προκύπτουν τα εξής:

**ΠΙΝΑΚΑΣ 14: ΑΜΟΙΒΕΣ ΠΑΡΟΧΩΝ ΠΙΣΤΟΠΟΙΗΣΗΣ**

|  |  |  |  |
| --- | --- | --- | --- |
| **Α/Α** | **ΠΕΡΙΟΔΟΣ** | **ΕΡΓΑ** | **ΑΜΟΙΒΗ ΠΑΡΟΧΟΥ ΑΝΑ  ΠΙΣΤΟΠΟΙΗΣΗ ΑΝΑ ΩΦΕΛΟΥΜΕΝΟ  (€)** |
| 1 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΕΞΕΙΔΙΚΕΥΜΕΝΕΣ ΔΕΞΙΟΤΗΤΕΣ ΤΠΕ ΑΝΕΡΓΩΝ | 590 |
| 2 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΒΑΣΙΚΕΣ ΔΕΞΙΟΤΗΤΕΣ ΤΠΕ ΑΝΕΡΓΩΝ | 120 |
| 3 | 2007-2013 | ΕΠΑΝΑΔ ΥΠΟΥΡΓΕΙΟ ΕΡΓΑΣΙΑΣ ΒΑΣΙΚΕΣ ΔΕΞΙΟΤΗΤΕΣ ΤΠΕ ΑΝΕΡΓΩΝ - ΤΗΠΕΚΑΤΑΡΤΙΣΗ | 120 |
| 4 | 2014-2020 | ΕΜΠΡΟΣΘΟΒΑΡΗ ΚΛΑΔΙΚΑ ΑΝΕΡΓΩΝ | 170 |
| 5 | 2014-2020 | ΕΠΑΝΕΚ ΚΛΑΔΙΚΑ ΕΡΓΑΖΟΜΕΝΩΝ | 120-240 |
| 6 | 2014-2020 | ΚΟΙΝΩΦΕΛΗΣ ΕΡΓΑΖΟΜΕΝΩΝ | 60 |
| 7 | 2014-2020 | VOUCHER 29 - 64 | 150 |
|  | | | |
| **ΠΑΡΑΤΗΡΗΣΕΙΣ** | | | |
| 1. Στα έργα 2007-2013 πιστοποιήσεις υπήρχαν κυρίως για τα προγράμματα ΤΠΕ εξειδικευμένων ή/και βασικών δεξιοτήτων.  2. Στα Εμπροσθοβαρή κλαδικά της περιόδου 2014-2020 το κόστος της πιστοποίησης έχει υπολογιστεί σε 0,50 €/ανά ώρα κατάρτισης και συμπεριλαμβάνεται στην ωριαία αμοιβή του παρόχου ανά καταρτιζόμενο.  3. Στα Κλαδικά του ΕΠΑΝΕΚ το κόστος της πιστοποίησης υπολογίζεται σε φάσεις πιστοποίησης και ανέρχεται στα 120,00€ ανά φάση. | | | |

**ΣΥΜΠΕΡΑΣΜΑΤΙΚΑ:**

**Με βάση τα παραπάνω στοιχεία ως ανώτατο μοναδιαίο κόστος πιστοποίησης ανά άτομο ορίζεται: 120 €.**

**ΚΟΣΤΟΣ ΔΙΑΧΕΙΡΙΣΗΣ**

Το κόστος διαχείρισης των παραπάνω δράσεων υπολογίζεται και αναλύεται με βάση: α) την καταγραφή του κόστους των αντίστοιχων δράσεων όπως αποτυπώθηκε σε συγχρηματοδοτούμενα προγράμματα της περιόδου 2007-2013 και 2014-2020 και β) την ανάλυση του κόστους της διαχείρισης στα ΤΟΠΣΑ της Περιφέρειας Κεντρικής Μακεδονίας.

Με βάση την καταγραφή του κόστους των αντίστοιχων δράσεων όπως αποτυπώθηκε σε συγχρηματοδοτούμενα προγράμματα της περιόδου 2007-2013 και 2014-2020 προκύπτουν τα εξής:

*«1. Κατά την περίοδο 2007-2013 στα έργα ΤΟΠΣΑ και ΤΟΠΕΚΟ το καθαρό κόστος διαχείρισης υπολογίζονταν στο 10% του συνόλου του κόστους του ΣΧΕΔΙΟΥ ΔΡΑΣΗΣ.*

*2. Κατά την περίοδο 2014-2020 στις τρέχουσες προσκλήσεις του ΕΠΑΝΕΚ 024 και των Εμπροσθοβαρών Κλαδικών το κόστος διαχείρισης στο οποίο συμπεριλαμβάνεται και το κόστος της δημοσιότητας ανέρχεται επίσης στο 10% του σύνολοι του προϋπολογισμού του κάθε έργου.»*

Με βάση την ανάλυση του κόστους της διαχείρισης στα ΤΟΠΣΑ της Περιφέρειας Κεντρικής Μακεδονίας προκύπτει ο πίνακας που ακολουθεί.

**ΠΙΝΑΚΑΣ 15: ΥΠΟΛΟΓΙΣΜΟΣ ΚΟΣΤΟΥΣ ΔΙΑΧΕΙΡΙΣΗΣ**



**ΣΥΜΠΕΡΑΣΜΑΤΙΚΑ:**

**Με βάση τα παραπάνω στοιχεία και προκειμένου να καλυφθούν όλες οι περιπτώσεις δράσεων ως ανώτατο ποσοστό κόστους διαχείρισης των δράσεων κατάρτισης, συμβουλευτικής, πιστοποίησης ορίζεται: 8,5%. Το ποσοστό αυτό δύναται να αυξηθεί, κατόπιν αιτιολόγησης, για τις δράσεις που οι ωφελούμενοι ανήκουν στις ευάλωτες και ειδικές ομάδες.**